 Abikẹ Dabiri: irọ ni wọn ń pa fawọn ọdọ pé wọn a ríṣẹ ṣe Abikẹ Dabiri: Iṣẹ pọ lọwọ Naptin àti àwọn aṣọbodè Nàìjíríà Ọkùnrin marun un àti obìnrin mọkanla ni àjọ arannilọwọ ti kìí ṣe tijọba, Bus De Femme, ti gbe lọ sile ẹjọ ni France. Àjọ yii gba agbẹjọrò fún àwón ọmọ Naìjíríà ti wọn fi tipá mu fi ṣe iṣẹ aṣẹwó nilẹ Yuroopu. Igbẹjọ fihan pé àwọn oniṣẹ ibi yii maa n parọ fun awọn ènìyàn pe wọn ń kó wọn lọ ṣiṣẹ ọmọ ọdọ, iṣẹ agbálẹ, iṣẹ iná dida ati bẹẹ bẹẹ lọ. Abikẹ Dabiri, to jẹ oluranlọwọ pàtàkì fún Aarẹ lori àjọṣepọ ilẹ òkèèrè ati ọrọ àwọn ènìyàn Nàìjíríà loke òkun, gba àwọn òbí àti alagbatọ nimọran láti mojuto àwọn ọmọ wọn. O ni ki wọn má jẹ ki ẹnikẹni fi iṣẹ ilẹ òkèèrè tàn wọn jẹ mọ nitori pe irọ ni. O rọ àjọ NAPTIN àti àwọn aṣọbodè láti tẹra mọ iṣẹ takuntakun ti wọn ń ṣe, ki àwọn àjọ arannilọwọ gbogbo fọwọsowọpọ pẹlu ijọba lati fi gbogun ti àwọn oníṣẹ ibi to ń ta ènìyàn sóko ẹrú kaakiri agbaye. Abikẹ Dabiri fidunnu hàn pe bi ọwọ ṣe ń tẹ àwọn ìka yii nile naa ni wọn ń mú wọn loke okun fun ìjìyà to tọ. Iṣẹ aṣẹwó àti gbígbé oògùn olóró ni wọn ń fi ọdọ Nàìjíríà ṣe lókè òkun Ọjọ kẹrinla oṣu karun un ni wọn kọkọ gbọ ẹjọ náà nile ẹjọ giga ti Paris ki adajọ to sọ àwọn mẹrin ninu wọn sẹwọn. Awọn mokandinlaadọta ni wọn padà jẹri lodi si àwọn Authentic Sisters ti wọn fẹsun kàn pé wọn parọ fún àwọn pe iṣẹ ń duro de wọn ni Paris. Awọn olùpẹjọ mẹjọ akọkọ ti àjọ Bus De Femme, gba agbẹjọro fun náà ṣalaye pé àwọn ọbayejẹ ọhún mu àwọn lọ sile babalawo lati búra pé àwọn kò ni dà wọn tabi ki wọn kóbá wọn ti wọn ba de ilẹ Yuroopu tán. Wọn ni àwọn ìkà ènìyàn yii a tún gba owó ti àwọn ba pa lẹnu iṣẹ aṣẹwo ọhun lọwọ wọn. Ajọ arannilọwọ yii tún n ṣeto itọju fun àwọn ènìyaǹ naa nile iwosan bayii. Àwọn iròyin tì ẹ leè ní ìfẹ síí: Asa Trokosi nibi ti ọmọde ti n jiyan ẹsẹ mọlẹbi rẹ , wọpọ ni Ghana, Togo ati Benin. Ki gbogbo òbí àti alágbàtọ máa ṣọ àwọn ọmọ wọn : Ọmọ Nàìjíríà mẹrindínlógún ni wọn ti fẹsùn kàn ni Paris pé wọn ń fawọn ènìyàn ṣiṣẹ aṣẹwo ni France, Italy ati Spain. 